**⏴ במבט חדש לכיתה א**

**נקי או מלוכלך**

**היקף יחידת הלימוד:** 2 שיעורים

**עמודים:** 48 - 52

# מטרות

* התלמידים יסבירו מדוע חשוב לשמור על ניקיון הגוף והמזון.
* התלמידים יציעו דרכים לשמור על ניקיון הגוף והמזון (התנהגויות ואמצעים טכנולוגיים).

# היערכות לשיעור

* להכין כרטיסי מילים **נקי, מלוכלך, ניקיון הגוף, לסרק את השיער, להתקלח, לחפוף את השיער**
* מומלץ לקרוא את **ההבהרות המתודיות** המתייחסות לנושאי הלימוד במדריך למורה, עמוד 90.

**מהלך השיעור - ראו בעמודים הבאים.**

# מהלך השיעור: נקי או מלוכלך

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בחשיבות השמירה על ניקיון המזון והגוף.  קוראים את השיחה שמתקיימת בין אימא, אבא ואדם, עמוד 48 ושואלים:   * מה דעתכם על דבריו של אדם? * מי לדעתכם מבין השלושה צודק? נמקו * מה אתם הייתם מציעים לאדם לעשות? * מה אתם הייתם מציעים לאימא ולאבא לעשות?   הדיון בעקבות השיחה בין אדם לאימא ולאבא נועד ליצור גירוי ללמידה ולהערכת הידע המוקדם של התלמידים בנושא חשיבות השמירה על ניקיון הגוף והמזון לקידום בריאותם ולשיפור איכות חייהם. |
| התנסות | מבצעים את המשימה **היכן יש לכלוך?,** סעיפים 1- 3, עמודים 48 - 49.  המשימה **היכן יש לכלוך?** נועדה להביא לידי מודעות שחיידקים יש בכל מקום וכדי לשמור על הבריאות יש לשמור על ניקיון הגוף, המזון והסביבה. הלימוד העיוני מלווה בהתנסות מעשית.  הילדים מנגבים את ידיהם במגבון לח ומגלים שהידים שלהם מלוכלכות. |
| המשגה | עונים על סעיף 4 עמוד 49, קוראים את קטע המידע נשמור על הניקיון ונשאר בריאים.  עונים על שאלות 2-1 בעמוד 50.   * מומלץ להיכנס לאתר[**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 50 לפעילות **נקי או מלוכלך?** פעילות זו היא הגרסה הדיגיטלית של הפעילות בספר בגרסת נייר.   בקטע המידע שמלווה את ההתנסות מתוודעים התלמידים לחיידקים שנמצאים בכל מקום בסביבה ושעלולים לגרום למחלות ולכללי התנהגות לשמירה על היגיינה אישית.  עונים על השאלות בעמוד 50.  תולים על הלוח את כרטיסי המילים שלמדנו **נקי, מלוכלך, ניקיון הגוף, לסרק את השיער במסרק ומברשת, להתקלח עם סבון ומים, לחפוף את השיער בשמפו,** בוחרים מילה ומחברים משפט.מוצע להדגיש הסבון, שמפו, מסרק ומברשת הם פתרונות טכנולוגיים שהאדם פיתח כדי להגביר את יכולתו לשמור על ניקיון הגוף. |
| יישום | עונים על המשימה **שומרים על ניקיון הגוף**, עמוד 51.  עונים על המשימה **שומרים על ניקיון המזון**. עמוד 52.  במשימה זו מכינים מגנט ובו כללים לשמירה על ניקיון המזון. הכנת מגנט תאפשר לתלמידים ליישם את הידע בנושא חשיבות השמירה על ניקיון המזון, הידיים והכלים לקידום הבריאות. יש להנחות את התלמידים לדלות את הכללים מקטע המידע ולכתוב אותם על מדבקה לבנה. את המדבקה מצמידים למגנט. אפר גם לבקש לחבר שיר או לכתוב כרזה סביב כללים אלה.  מומלץ להשתמש בלוחות מגנט שיצאו מכלל שימוש, ובכך לדון גם בתרומה שיש לשימוש חוזר לשמירה על איכות הסביבה.  שתי המשימות יכולות לשמש להערכת הלמידה.   * מומלץ להיכנס לאתר[**במבט מקוון**](https://mabatmekuvan.ramot.org/ramot-heb) (מנויים) למשימה **רוחצים ידיים בסבון ובמים**.   המשימה עוסקת בחשיבות של שטיפת ידיים ומדריכה למה מתי ואיך צריך לשטוף ידיים. בהקשר לזה אפשר להזכיר לתלמידים שבזמן התפרצות הקורונה הם התבקשו לרחוף ידיים כמה דקות באופן יסודי ביותר על מנת למנוע הדבקות במחלה. |
| סיכוםורפלקציה | קוראים את המשפטים שבתבנית **מה למדנו?,** עמוד 52.  מה אשנה בהתנהגות שלי אחרי השיעור הזה? על מה אקפיד יותר?  מה אהבתי בשיעור? |